
Na osnovu člana 14., stav (1), tačka a) Odluke o subvencioniranju dijela zakupnine stana ili kuće mladima za 2026. godinu, broj: 03-02-44-865/2026 od 29.7.2026. godine, Ministarstvo za građenje, prostorno uređenje i zaštitu okoliša Unsko-sanskog kantona raspisuje:


JAVNI POZIV
za subvencioniranje dijela zakupnine stana ili kuće mladima u bračnoj ili vanbračnoj zajednici za 2026. godinu


I. PREDMET JAVNOG POZIVA
[bookmark: _Hlk238447784][bookmark: _Hlk237936726]Predmet javnog poziva je podnošenje zahtjeva i utvrđivanje konačne rang-liste kandidata za subvencioniranje dijela zakupnine stana ili kuće mladima u bračnoj ili vanbračnoj zajednici za 2026. godinu Ministarstva za građenje, prostorno uređenje i zaštitu okoliša (u daljem tekstu: Ministarstvo).
	Sredstva za subvencioniranje dijela zakupnine stana ili kuće mladima u bračnoj ili vanbračnoj zajednici planirana su u Budžetu Unsko-sanskog kantona za 2026. godinu, u okviru Ministarstva na ekonomskom kodu 614200, subanalitika JAM002 – Tekući grantovi pojedincima.


II. CILJ PROJEKTA, VISINA SREDSTAVA I KORISNICI 
1. Cilj projekta:
Sredstva se dodjeljuju s ciljem da se osigura pomoć mladima koji u postojećoj ekonomskoj situaciji nisu u mogućnosti da se kreditno zaduže i kupe stan. Također, ova sredstva se dodjeljuju i s ciljem poduzimanja demografskih mjera sa pozitivnim efektom usmjerenim na smanjenje iseljavanja stanovništva.

2. Visina sredstava koja se dodjeljuju:
Ukupan fond sredstava za podnošenje zahtjeva planiran je Budžetom Unsko-sanskog kantona za 2026. godinu u iznosu od 120.000,00 KM. 
Ministarstvo na ime subvencioniranja dijela zakupnine stana ili kuće mladima u bračnoj ili vanbračnoj zajednici, po redoslijedu sa konačne rang-liste, subvencionira zakupninu 70% (sedamdeset %) iznosa navedenog u ugovoru o zakupnini mjesečno, za period od 12 mjeseci.

3. Korisnici projekta:
Sredstva se dodjeljuju mladima u bračnoj ili vanbračnoj zajednici za subvencioniranje dijela zakupnine stana ili kuće na području Unsko-sanskog kantona za 2026. godinu.


III. UVJETI ZA SUBVENCIONIRANJE DIJELA ZAKUPNINE STANA ILI KUĆE 
Uvjeti koje podnosilac zahtjeva za subvencioniranje dijela zakupnine stana ili kuće mora ispuniti su:
a) da je starosne dobi od navršenih 18 godina do manje od navršenih 38 godina u momentu podnošenja zahtjeva, odnosno da danom podnošenja prijave ima najmanje navršenih 18 godina starosti a da nije navršio 38 godina života,
b) da je državljanin Bosne i Hercegovine,
c) da ima prebivalište na području Unsko-sanskog kantona u toku posljednje dvije godine prije podnošenja zahtjeva,
d) da podnosilac zahtjeva i njegov bračni ili vanbračni partner nemaju na drugi način riješeno stambeno pitanje,
e) da podnosilac zahtjeva i njegov bračni ili vanbračni partner nisu bili vlasnici stana ili kuće koju su otuđili pravnim poslom,
f) da zakupodavac stana ili kuće nije roditelj, brat ili sestra podnosioca zahtjeva ili roditelj, brat ili sestra bračnog ili vanbračnog partnera podnosioca zahtjeva,
g) da ima važeći ugovor o zakupu stana ili kuće na području Unsko-sanskog kantona zaključen prije podnošenja zahtjeva na javni poziv iz člana 1. ove Odluke, na period ne kraći od godinu dana, ovjeren u poreskoj upravi, 
h) da podnosilac zahtjeva i njegov bračni ili vanbračni partner ne ostvaruju pravo na subvenciju, odnosno naknadu za zakupninu stana ili kuće po bilo kojem drugom osnovu na bilo kojem nivou vlasti u BiH,
i) da podnosilac zahtjeva i njegov bračni ili vanbračni partner nisu ostvarili pravo na subvenciju zakupnine kod ovog Ministarstva uzastopno u prethodne dvije godine.
1. “Član porodičnog domaćinstva” je bračni ili vanbračni partner, dijete rođeno u braku ili van braka, usvojenik i druga osoba koju je podnositelj prijave dužan izdržavati, a živi sa imenovanim u zajedničkom domaćinstvu u zadnje tri godine,
2. “Bračna zajednica” je zakonom uređena zajednica života žene i muškarca, u smislu člana 6. Porodičnog zakona Federacije Bosne i Hercegovine (“Službene novine Federacije BiH”, broj: 35/05, 41/05, 31/14 i 32/19),
3. “Vanbračna zajednica” je zajednica života žene i muškarca koji nisu u braku ili vanbračnoj zajednici sa drugom osobom, koja traje najmanje tri godine ili kraće ako je u njoj rođeno zajedničko dijete, u smislu člana 3. Porodičnog zakona Federacije Bosne i Hercegovine,
4. “Invalidnost” podrazumijeva procenat oštećenja organizma, odnosno kategoriju invalidnosti, a koji su utvrđeni u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom (“Službene novine Federacije BiH”, broj: 36/99, 54/04, 39/06, 14/09, 45/16, 40/18 i 16/23) i odredbama člana 39. Zakona o penzijskom i invalidskom osiguranju (“Službene novine Federacije BiH”, broj: 13/18, 93/19, 90/21, 19/22, 47/24, 19/25 i 6/26).


IV.  KRITERIJI ZA BODOVANJE
	Kriteriji za određivanje broja bodova i utvrđivanje nacrta i konačne rang-liste kandidata su:

1.         Broj članova porodičnog domaćinstva
Za svakog člana porodičnog domaćinstva računajući i podnosioca zahtjeva.............5 bodova.

2. Mjesečni prihodi po članu domaćinstva 
	Broj bodova koji se dodjeljuje po osnovu kriterija mjesečni prihodi po članu domaćinstva je:
a)	domaćinstva bez redovnih mjesečnih primanja . . . . . . . . . . . . . . . . . . . . . . . .  25 bodova,
b)	redovna mjesečna primanja po članu domaćinstva do 400,00 KM . . . . . . . . .  20 bodova,
c)	redovna mjesečna primanja po članu domaćinstva od 400,01 KM do 600,00 KM  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 15 bodova,
d)	redovna mjesečna primanja po članu domaćinstva od 600,01 KM do 800,00 KM . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .10 bodova,
e)	redovna mjesečna primanja po članu domaćinstva preko 800,00 KM . . . . . . . .   8 bodova.
Za svakog punoljetnog člana domaćinstva koji se nalazi na evidenciji nezaposlenih dodjeljuje se još 2 boda.

3. Visina zakupnine
	Broj bodova koji se dodjeljuje po osnovu kriterija visina zakupnine je:
a)	do 400,00 KM . . . . . . . . . . . . . . . .  . . . . . . . . . .  . . . . . . . . . . . . . . . . . . . . . . . 15 bodova,
b)	od 400,01 KM do 600,00 KM . . . . . .  . . . . . . . . . . . . . . . . . . . . . . . . . . . . . . . 10 bodova,
c)	preko 600,00 KM . . . . . . . . . . . . . . . . . . . . . . . . . . . . . . . . . . . . . . . . . . . . . . .   5 bodova.

4. Stručna sprema kandidata
Broj bodova koji se dodjeljuje po osnovu kriterija stepen stručne spreme je:
a)	doktor nauka. . . . . . . . . . . . . . . . . . . . . . . . . . . . . . . . . . . . . . . . . . . . . . . . . .   10 bodova,
b)	magistar nauka ili završen drugi ciklus visokog obrazovanja sa ostvarenih ukupno 300 ECTS bodova . . . . . . . . . . . . . . . .. . . . . . . . . . . . . . . . . . . . . . . . . . . . . . . . . .    9 bodova,
c)	VSS ili završen prvi ciklus visokog obrazovanja u četvorogodišnjem trajanju sa  ostvarenih 240 ECTS bodova, prvak opere, drame i baleta . . . . . . . . . . . . . . .   8 bodova,
d)	završen prvi ciklus visokog obrazovanja u trogodišnjem trajanju sa ostvarenih 180 ECTS bodova ili VŠS . . . . . . . . . . . . . . . . . . . . . . . . . . . . . . . . . . . . . . . . . .  .  . . . . . .  7 bodova,
e)	SSS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . .   6 bodova,
f)	NS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .   5 bodova.

5. Stepen invaliditeta
Broj bodova koji se dodjeljuje po osnovu kriterija stepen invaliditeta u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom (“Službene novine Federacije BiH”, broj: 36/99, 54/04, 39/06, 14/09, 45/16, 40/18 i 16/23) je: 
a) [bookmark: _Hlk37102978]za lica sa invaliditetom sa 100% oštećenja organizma . . . . . . . . . . . . . . . . . . 10 bodova,
b) [bookmark: _Hlk37102999]za lica sa invaliditetom sa 90% oštećenja organizma . . .  . . . . . . . . . . . . . . . .  8 bodova.
Broj bodova koji se dodjeljuje po osnovu kriterija stepen invalidnosti u skladu sa odredbama člana 39. Zakona o penzijskom i invalidskom osiguranju (“Službene novine Federacije BiH”, broj: 13/18, 93/19, 90/21, 19/22, 47/24, 19/25 i 6/26) je:
a) za I kategoriju invalidnosti . . . . . . . . . .  . . . . . . . . . . . . . . . . . . . . . . . . . . . . 10 bodova,
b) za II kategoriju invalidnosti . . . . . . . . . . . . . . . . . . . . . . . . . . . . . . . . . . . . . .   8 bodova.

6. Član porodice šehida, poginulog ili nestalog borca, ratnog vojnog invalida i demobilisanog borca
Broj bodova koji se dodjeljuje po osnovu kriterija član porodice šehida, poginulog ili nestalog borca, ratnog vojnog invalida i demobilisanog borca je:
a)   član porodice šehida, poginulog ili nestalog borca . . . . . . . . . . . . . . . . . . . . . . 10  bodova, 
b)   član porodice ratnog vojnog invalida . . . . . . . . . . . . . . . . . . . . . . . . . . . . . . . . .  5 bodova,
c)   član porodice nosioca ratnog priznanja . . . . . . . . . . . . . . . . . . . . . . . . . . . . . . . . 4 boda, 
d)   član porodice demobilisanog borca . . . . . . . . . . . . . . . . . . . . . . . . . . . . . . . . . . . 3 boda.

7.         Redoslijed na rang-listi u slučaju jednakog broja bodova 
U slučaju jednakog broja bodova, prednost na rang listi se daje kandidatu koji dolazi iz jedinice lokalne samouprave sa nižim Indeksom nivoa razvijenosti prema posljednim objavljenim podacima Federalnog zavoda za programiranje razvoja.
U slučaju istog broja bodova po ovom osnovu, prednost na rang listi se daje kandidatu koji je dobio veći broj bodova prema redoslijedu kriterija iz tačke IV ovog Javnog poziva, a u slučaju istog broja bodova i po tom osnovu, kandidati se na rang listi upisuju po abecednom redu prezimena i imena kandidata.


V.  DOKUMENTACIJA UZ ZAHTJEV NA JAVNI POZIV
	Uz zahtjev na javni poziv, kao dokaz da ispunjava uvjete iz tačke III ovog Javnog poziva, podnosilac zahtjeva dostavlja sljedeću dokumentaciju:
a) izvod iz matične knjige rođenih za podnosioca	 zahtjeva i članove njegovog porodičnog domaćinstva (original ili ovjerena kopija),
b) uvjerenje o državljanstvu za podnosioca zahtjeva (original ili ovjerena kopija),
c) uvjerenje Ministarstva unutrašnjih poslova Unsko-sanskog kantona o kretanju za podnosioca zahtjeva ne starije od 30 dana (original ili ovjerena kopija),
d) uvjerenje nadležnog suda da podnosilac zahtjeva i njegov bračni ili vanbračni partner nisu vlasnici stana ili porodične kuće u mjestu rođenja na području Bosne i Hercegovine i u mjestu boravka na području Unsko-sanskom kantonu ne starije od 30 dana (original ili ovjerena kopija),
e) [bookmark: _Hlk40189810]izjavu podnosioca zahtjeva ovjerenu kod nadležnog gradskog/općinskog origanal ili notara, da on i njegov bračni ili vanbračni partner nisu bili vlasnici stana ili kuće koju su otuđili pravnim poslom ne stariju od 30 dana (original ili ovjerena kopija),
f) izjavu podnosioca zahtjeva ovjerenu kod nadležnog gradskog/općinskog origanal ili notara da zakupodavac stana ili kuće nije roditelj, brat ili sestra podnosioca zahtjeva ili roditelj, brat ili sestra bračnog ili vanbračnog partnera podnosioca zahtjeva ne stariju od 30 dana (original ili ovjerena kopija),
g) [bookmark: _Hlk232429136][bookmark: _Hlk237937232]izjavu podnosioca zahtjeva ovjerenu kod nadležnog gradskog/općinskog organa uprave ili notara, da on i/ili njegov bračni ili vanbračni partner ne ostvaruju pravo na subvenciju, odnosno naknadu zakupine stana ili kuće po bilo kojem drugom osnovu na bilo kojem nivou vlasti u BiH (original),
h) izvod iz matične knjige vjenčanih za bračne partnere (original ili ovjerena kopija),
i) izjava vanbračnih partnera ovjerena kod nadležnog gradskog/općinskog organa uprave ili notara da njihova vanbračna zajednica traje najmanje tri godine (za vanbračne partnere koji u vanbračnoj zajednici nisu stekli zajedničko dijete),
j) ugovor o zakupu stana ili kuće na području Unsko-sanskog kantona, ovjeren u poreskoj upravi, zaključen do dana podnošenja zahtjeva, a na period ne kraći od godinu dana (original ili ovjerena kopija),
k) ovjerenu izjavu o zajedničkom domaćinstvu -kućna lista (original) 
l) potvrda ili platna lista poslodavca o mjesečnim primanjima podnosioca zahtjeva i svih punoljetnih članova porodičnog domaćinstva (original ili ovjerena kopija), 
m) uvjerenje službe za zapošljavanje za podnosioca zahtjeva i sve nezaposlene članove porodičnog domaćinstva (original ili ovjerena kopija), uvjerenje iz ispostave poreske uprave za sve nezaposlene članove domaćinstva kao dokaz o statusu nezaposlenosti (original ili ovjerena kopija),
n) diploma o završenoj stručnoj spremi podnosioca zahtjeva i njegovog bračnog ili vanbračnog partnera (original ili ovjerena kopija). Napomena: Ukoliko se radi o inostranoj obrazovnoj ispravi, podnosilac zahtjeva je obavezan uz ovjerenu kopiju iste dostaviti i odgovarajuće rješenje o nostrifikaciji, odnosno stručnom priznanju, izdato od strane nadležnog ministarstva (original ili ovjerena kopija),
o) isprava nadležnog organa o stepenu invalidnosti (original ili ovjerena kopija),
p) isprava nadležnog organa za kriterij iz tačke IV podtačka 6. ovog Javnog poziva (original ili ovjerena kopija),
q) dokaz o otvorenom transakcijskom računu u banci za podnosioca zahtjeva (kopija).

Podnosilac zahtjeva dužan je traženu dokumentaciju dostaviti složenu hronološkim redom, te čvrsto uvezanu.



VI. POSTUPAK RAZMATRANJA ZAHTJEVA 
Zahtjev za subvencioniranje dijela zakupnine stana ili kuće mladima u bračnoj ili vanbračnoj zajednici sa dokazima podnosi se komisiji koju imenuje ministar Ministarstva za građenje, prostorno uređenje i zaštitu okoliša. 
Komisiju čine tri člana, a jedan član komisije imenuje se ispred Vijeća mladih Unsko-sanskog kantona.
Komisija, po zaključenju javnog poziva, otvara sve prijave, provjerava ispunjenost uvjeta iz tačke III ovog Javnog poziva na osnovu dostavljene relevantne dokumentacije, isprava priloženih uz prijavu i uvida u službene evidencije Ministarstva, te će odbaciti prijavu podnosioca koji je dostavio nepotpunu dokumentaciju i koji ne ispunjava uvjete iz tačke III ovog Javnog poziva.
Prijave koje su potpune i ispunjavaju uvjete iz tačke III ovog Javnog poziva komisija će bodovati u skladu sa kriterijima iz tačke IV ovog Javnog poziva i utvrdit će nacrt rang liste.
Komisija utvrđuje nacrt rang liste uspješnih kandidata i listu prijava koje se odbijaju/ odbacuju sa razlozima za odbijanje/odbacivanje, te istu objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona. Na nacrt rang liste kandidat može uložiti prigovor ministru Ministarstva u roku od osam dana od dana objavljivanja nacrta rang liste. Prigovor razmatra ministar, nakon čega pisano obavještava podnosioca prigovora o donesenoj odluci. 
Konačnu rang listu donosi ministar i ista se objavljuje na oglasnoj ploči i web stranici Vlade Unsko-sanskog kantona. 
Na osnovu konačne rang liste, ministar Ministarstva sačinjava prijedlog odluke sa imenom i prezimenom kandidata, brojem bodova na rang listi i iznosom novčanih sredstava kojima se subvencionira dio zakupnine stana ili kuće i prijedlog odluke dostavlja Vladi Unsko-sanskog kantona na usvajanje.
Ministarstvo će po naprijed navedenoj Odluci izvršiti isplatu sredstava kandidatima na ime subvencioniranja dijela zakupnine stana ili kuće mladima u bračnoj ili vanbračnoj zajednici.


VII. MJESTO I ROK PODNOŠENJA ZAHTJEVA
	Obrazac zahtjeva sa prilozima kandidati mogu preuzeti na web stranici Vlade Unsko-sanskog kantona (www.vladausk.ba).
	Popunjen zahtjev sa potrebnom dokumentacijom se predaje u zatvorenoj koverti na protokol Vlade Unsko-sanskog kantona ili putem pošte u zatvorenoj koverti na adresu: 
„Ministarstvo za građenje, prostorno uređenje i zaštitu okoliša - Komisija za provođenje Javnog poziva, ulica Alije Đerzeleza broj 2., 77 000 Bihać“,  sa naznakom: „PRIJAVA NA JAVNI POZIV ZA SUBVENCIONIRANJE DIJELA ZAKUPNINE STANA ILI KUĆE ZA 2026. GODINU – NE OTVARATI“.
	Javni poziv se raspisuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba. 
	Javni poziv ostaje otvoren 30 dana od dana posljednje objave. 
	
VIII. OPĆE ODREDBE
 Budžetska sredstava koja se dodjeljuju ne predstavljaju državnu pomoć u smislu Zakona o sistemu državne pomoći u Bosni i Hercegovini („Službeni glasnik BiH“, broj: 10/12 i 39/20) i podzakonskih akata koji se primjenjuju u Federaciji Bosne i Hercegovine.
Svaki član komisije bit će isključen iz postupka dodjele ukoliko se utvrdi da je u sukobu interesa u odnosu na podnosioca zahtjeva, a podnosioci zahtjeva imaju mogućnost prijaviti sumnju na postojanje sukoba interesa, o kojima će Ministarstvo odlučiti pojedinačno po svakoj prijavi.
Sve dodatne informacije vezane za Javni poziv, mogu se dobiti putem emaila gradjenje@vladausk.ba .                  


[bookmark: _Hlk238621454]                  M I N I S T A R
          						                 Edvin Odobašić, MA dipl.ing.arh.

